Mbështetje e ulët për presidentin Trump
Niveli i mbështetjes për Presidentin Trump mbetet i ulët për politikat e brendshme
Presidenti Donald Trump është duke i plotësuar me shpejtësi 100 ditët e tij në detyrë dhe niveli i miratimit për të vazhdon të luhatet te rreth 40 përqindshi, një shifër kjo ende e ulët për një president të ri. Niveli i miratimit për politikën e tij të jashtme është përmirësuar paksa pas sulmeve me raketë të ushtrisë amerikane në Siri dhe në Afganistan, por mbështetja për politikat e tij të brendshme ka ngecur në nivele neutrale. Pas disa muajve të vështirë në frontin e politikës së brendshme, Presidenti Trump e ka kthyer për herë e më tepër vëmendjen tek shqetësimet e politikës së jashtme, si programi i raketave të Koresë së Veriut dhe sulmet ushtarake të kohëve të fundit në Siri dhe në Afganistan. - tha Presidenti. Shprehja e fuqisë së ushtrisë amerikane u mirëprit nga udhëheqësi i republikanëve në Senat, Mitch McConnell: Por situata e politikave të brendshme të zotit Trump është më e komplikuar. Protestuesit kanë kërkuar me forcë që presidenti të bëjë publike taksat. Në Kaliforni pati një përleshje mes përkrahësve dhe kundërshtarëve të zotit Trump. Përpjekjet e zotit Trump për shërbimin shëndetësor dhe për politika të tjera të rëndësishme brenda vendit kanë ngecur, për shkak të polarizimit, thotë udhëheqësi i demokratëve të Senat, Chuck Schumer. Që nga fillimi i presidencës së tij, zoti Trump është përpjekur ta zgjerojë bazën e mbështetjes për të, thotë analistja Sarah Binder (BIN-der). Shpresa më e mirë për zotin Trump që ai të përparojë në çështjet e politikës së brendshme mund të jetë që ai të sigurojë mbështetje nga demokratët, edhe në se rrezikon t’i zemërojë me këtë veprim republikanët, thotë analisti William Galston. Kur pak ditë kanë mbetur nga përfundimi i 100 ditëve të para të Presidentit Trump, ai është duke u përpjekur tani të balancojë nevojat e ngutshme të programit të tij të brendshëm, në kushtet kur bota ndodhet në mesin e pasigurive dhe ndryshimeve të vazhdueshme.